काठमाडौं: गुन्डा नाइके समीरमान सिंह बस्नेतकी श्रीमती पक्राउ परेकी छिन्। महानगरीय अपराध अनुसन्धान महाशाखाको टोलीले आइतवार विहान काठमाडौंको ठूलो भर्‍याङबाट बस्नेतकी श्रीमती माया शेरचनलाई पक्राउ गरेको हो।
श्रीमती शेरचनले आफ्ना श्रीमानलाई आपराधिक गतिविधिमा सहयोग गर्ने गरेको खुलेपछि नियन्त्रणमा लिएको महाशाखाका एसएसपी धिरजप्रताप सिंहले जानकारी दिए।
शेरचनले दुर्गा तिवारीको हत्यालगायत अन्य घटनामा समीरमानलाई हतियार र पैसा सप्लाइ गर्ने गरेको अनुसन्धानबाट देखिएको उनले बताए।
२०७३ पुस ४ गते युवा संघ रुपन्देहीका जिल्ला अध्यक्ष दुर्गा तिवारीको गोली हानी हत्या गरिएको थियो। यसका लागि शेरचनले लोप्साङ लामालाई हतियार सप्लाइ गरेको एसएसपी सिंहले बताए। लोप्साङसहित अन्य दुई जना कात्तिक ११ गते भारतबाट पक्राउ परिसकेका छन्। उनीहरुलाई अहिले अदालतको आदेश अनुसार जेल चलान गरिएको छ।
निर्माण व्यवसायी शरदकुमार गौचन हत्याको अभियोगमा गत मंसिरमा केन्द्रीय अनुसन्धान ब्युरोले पक्राउ गरी पुर्पक्षका लागि नख्खु कारागारमा राखिएका समीरमानलाई मुस्ताङ जेलमा सरुवा गरिएको थियो। तर उनी पत्नी शेरचनले जीवन रक्षाको माग गर्दै सर्वोच्च अदालतमा बन्दीप्रत्यक्षीकरण दिएकी थिइन्। सर्वोच्चले उनको रिट खारेज गरे पनि सुनुवाईको क्रममा बन्दीलाई इजलासमा उपस्थित गराउन आदेश दिएपछि हाल उनलाई केन्द्रीय कारागार सुन्धारामा राखिएको छ।
गुन्डा नाइके समीरमानकी श्रीमती पक्राउ, 'दुर्गा तिवारीको हत्यामा हतियार सप्लाइ ग‍रेकी थिइन्' को लागी कुनै प्रतिक्रिया उपलब्ध छैन ।
[कृपया चित्रमा (क्याप्चामा) देखिएको जस्तै शब्द तल लेख्नुहोस । रिफ्रेश गर्नका लागि चित्रमा (क्याप्चामा) क्लिक गर्नुहोस । ]
'अमेरिकामा एक वर्ष नर्क जस्तो जीवन बिताएँ' : यौन दुर्व्यवहारका १९ आरोप खेपेका नेपालीको कहालिलाग्दो अनुभव
सर्वोच्चको व्याख्या : विदेशी नागरिकता लिएपछि 'नेपाली नागरिक' हुन पाइन्न, विषयान्तर फैसला भएको रिट निवेदकको आरोप
किन गरे वीर अस्पतालका डाक्टर अधिकारीले राजीनामा? भाइरल भइरहेको उनको पत्रमाथि हाम्रो प्रश्न र उनको जवाफ
किन गरे वीर अस्पतालका डाक्टर अधिकारीले राजीनामा? भाइरल भइरहेको उनको पत्रमाथि हाम्रो प्रश्न र उनको जवाफ
१९ वर्षीया किशोरीलाई यौन प्रस्ताव राख्ने एक नेपाली ड्राइभरलाई 'डिपोर्ट' गर्न अष्ट्रेलियन अदालतको आदेश
मिस इण्डियाबाट रितुको नेपालमा कर्पोरेट यात्रा : भारतको स्ट्रिक्ट परिवारदेखि नेपालको प्रतिष्ठित घरानासम्म
यो साइटमा भएका सामाग्रीहरु कुनै पनि हिसाबले टेक्स्ट, फोटो, अडियो वा भिडियोका रुपमा पुनर्उत्पादन गर्न पाइँदैन। स्वीकृति बिना पुनर्उत्पादन गरिएमा नेपाल र अन्तर्राष्ट्रिय कपिराइट कानुन अनुसार कारबाही प्रक्रिया अघि बढाइनेछ।